**Správa č. 1/2020**

**hlavnej kontrolórky z kontroly vykonávania inventarizácie majetku, záväzkov a rozdielu majetku a záväzkov v obci Jasenovo**

Na základe plánu kontrolnej činnosti hlavnej kontrolórky na 1.polrok 2020, ktorý bol schválený uznesením obecného zastupiteľstva v Jasenovom č. ..../2019, vykonala Ing. Beáta Gáborová, hlavná kontrolórka obce kontrolu procesu inventarizácie majetku, záväzkov a rozdielu majetku a záväzkov ku dňu riadnej účtovnej závierky na Obecnom úrade Jasenovo.

**Kontrolované obdobie**: rok 2019

**Kontrolovaný subjekt**: obec Jasenovo

**Čas vykonania kontroly**: II,III/2020

**Predmet kontroly** : kontrola dodržiavania a uplatňovania príslušných ustanovení

zákona č. 431/2002 Z. z. o účtovníctve v znení neskorších predpisov v procese inventarizácie majetku, záväzkov a rozdielu majetku a záväzkov ku dňu riadnej účtovnej závierky

**Cieľ kontroly**: zistiť či bola inventarizácia majetku, záväzkov a rozdielu majetku a záväzkov ku dňu riadnej účtovnej závierky vykonaná v súlade so zákonom č. 431/2002 Z. z. o účtovníctve v znení neskorších predpisov (ďalej len “zákon o účtovníctve”), či sú inventúrne súpisy spracované v súlade s §30 ods. 2 zákona o účtovníctve a či je inventarizačný zápis spracovaný v súlade s §30 ods. 3 zákona o účtovníctve.

**Kontrolné zistenie**

Podľa § 29 ods.3 zákona o účtovníctve pri hmotnom majetku okrem zásob a peňažných prostriedkov v hotovosti môže účtovná jednotka vykonať inventarizáciu v inej lehote, ako je ustanovená v ods. 2 (ku dňu keď zostavuje riadnu alebo mimoriadnu účtovnú závierku), ktorá však nesmie prekročiť štyri roky. Peňažné prostriedky v hotovosti musí účtovná jednotka inventarizovať ku dňu, ku ktorému sa zostavuje účtovná závierka.

V roku 2019 bola k termínu účtovnej závierky t. j. k 31.12.2019 vykonaná dokladová a aj fyzická inventarizácia. Táto bola vykonaná v zmysle zákona o účtovníctve a je súčasťou ročnej závierky obce, nakoľko bola tiež predmetom vykonaného účtovného auditu.

**Fyzická inventúra hmotného majetku bola v roku 2019 vykonaná** v termíne účtovnej závierky t.j. k 31.12.2019.

Inventarizácia peňažných prostriedkov k termínu vykonania riadnej účtovnej závierky t.j. k 31.12.2019 **vykonaná nebola**.

Účtovná jednotka preukazuje stav majetku, záväzkov, rozdielu majetku a záväzkov v inventúrnych súpisoch, kde sa porovnáva stav účtovný s fyzickým stavom majetku a jeho výsledky sa uvedú v inventarizačnom zápise, ktorý zabezpečuje preukázateľnosť účtovníctva subjektu. Tento však bol za rok 2019 spracovaný. Vzhľadom na uvedené kontrolný orgán konštatuje, že **kontrolovaný subjekt zabezpečil preukázateľnosť súladu účtovníctva s fyzickým stavom majetku**.

**Záver**

Účelom inventarizácie a inventúry je overenie vecnej správnosti účtovníctva a zistenie či stav majetku, záväzkov a rozdielu majetku a záväzkov v účtovníctve zodpovedá skutočnosti. Inventarizácia zároveň zabezpečuje preukázateľnosť vedenia účtovníctva ako aj ochranu majetku. Z tohto dôvodu treba dbať na jej dôsledné vykonanie a to nielen formálnym spôsobom, ale aj na jej reálne fyzické vykonanie a overenie stavu majetku.

Hlavná kontrolórka obce na odstránenie zistených nedostatkov odporučila:

* vykonať inventúru peňažných prostriedkov v hotovosti v termíne, ktorý ukladá zákon o účtovníctve,
* spracovať smernicu, ktorá stanoví podrobnosti pre proces inventarizácie v podmienkach obce.

So správou bola oboznámená Ivana Snováková .....................................................

 zamestnankyňa obecného úradu.

Vzniesla ku kontrole nasledovné pripomienky:

.................................................................................................................................................

Správa daná na vedomie: Ing. Ján Škorvánek ...........................................................

 Starosta obce

Správu vypracovala: Ing. Beáta Gáborová, ..............................................................

 ............... 2020